ಡಬಲ್‌ ಎಲಿಮಿನೇಷನ್‌ ಶಾಕ್‌ ನಡುವೆ ಬಿಗ್‌ ಬಾಸ್‌ಗೆ ಶೈನ್‌ ಶೆಟ್ಟಿ, ಶುಭಾ ಎಂಟ್ರಿ

ಬಿಗ್ ಬಾಸ್ ಮನೆಯಲ್ಲಿ ಆಟ ದಿನದಿಂದ ದಿನಕ್ಕೆ ರಂಗೇರುತ್ತಿದೆ. ದೊಡ್ಮನೆ ಆಟಕ್ಕೆ ಅಂತ್ಯ ಬೀಳಲು ಕೆಲವೇ ಕೆಲವು ದಿನಗಳು ಬಾಕಿಯಿದೆ. ಹೀಗಿರುವಾಗ ದೊಡ್ಮನೆಗೆ ಬಿಗ್ ಬಾಸ್ ಸೀಸನ್ 7ರ ವಿನ್ನರ್ ಶೈನ್ ಶೆಟ್ಟಿ (Shine Shetty) ಮತ್ತು ನಟಿ ಶುಭಾ ಪೂಂಜಾ (Shubha Poonja) ಎಂಟ್ರಿ ಕೊಟ್ಟಿದ್ದಾರೆ.

ಕೆಸಿಸಿ ಪಂದ್ಯ ಇರುವ ಕಾರಣ ಸುದೀಪ್ ಅವರು ವಾರಾಂತ್ಯದ ಬಿಗ್‌ ಬಾಸ್‌ ಶೋಗೆ ಗೈರಾಗಿದ್ದಾರೆ. ಹಾಗಾಗಿ ಶನಿವಾರದ ಎಪಿಸೋಡ್‌ನಲ್ಲಿ (ಡಿ.23) ಹಿರಿಯ ನಟಿ ಶೃತಿ ಅವರು ಬಿಗ್ ಬಾಸ್‌ಗೆ ಎಂಟ್ರಿ ಕೊಟ್ಟು ಹಲವು ವಿಚಾರಗಳಿಗೆ ನ್ಯಾಯಧೀಶರಾಗಿ ತೀರ್ಪು ನೀಡಿದ್ದರು. ಸ್ಪರ್ಧಿಗಳಿಗೆ ಸರಿ ಮತ್ತು ತಪ್ಪುಗಳನ್ನ ತಿದ್ದಿದ್ದರು. ಈಗ ವಾರಾಂತ್ಯದ ಮತ್ತೊಂದು ಎಪಿಸೋಡ್‌ಗೆ ಅದ್ದೂರಿಯಾಗಿ ಶೈನ್ ಶೆಟ್ಟಿ-ಶುಭಾ ಎಂಟ್ರಿ ನೀಡಿದ್ದಾರೆ. ಇದನ್ನೂ ಓದಿ:ಇಂದ್ರಜಿತ್ ಲಂಕೇಶ್ ಸಿನಿಮಾದಲ್ಲಿ ‘ಸಲಗ’ ಬ್ಯೂಟಿ ಸಂಜನಾ ಆನಂದ್‌

ಈ ಸೀಸನ್‌ನ ಸ್ಪರ್ಧಿಗಳ ಜೊತೆ ಶೈನ್-ಶುಭಾ ಎಂಜಾಯ್ ಮಾಡಿದ ಮೇಲೆ ಎಂದಿನಂತೆ ಮನೆಮಂದಿ ಎಲಿಮಿನೇಷನ್ ತಲೆ ಬಿಸಿ ಶುರುವಾಗಿದೆ. ಈ ವಾರ ವರ್ತೂರು ಸಂತೋಷ್, ಡ್ರೋನ್ ಪ್ರತಾಪ್, ಅವಿನಾಶ್ ಶೆಟ್ಟಿ, ಸಂಗೀತಾ, ಮೈಕಲ್, ಸಿರಿ ನಾಮಿನೇಟ್ ಆಗಿದ್ದಾರೆ. ಈ 6 ಜನರಲ್ಲಿ ಯಾರು ಎಲಿಮಿನೇಟ್ ಆಗ್ತಾರೆ ಅನ್ನೋದೇ ಟ್ವಿಸ್ಟ್. ಅಷ್ಟೇ ಅಲ್ಲ, ಈ ವಾರ ಡಬಲ್ ಎಲಿಮಿನೇಷನ್ ಕೂಡ ಇರಲಿದೆ.

ಬಿಗ್ ಬಾಸ್‌ಗೆ 2 ಕಾರುಗಳು ಗ್ರ್ಯಾಂಡ್ ಆಗಿ ಎಂಟ್ರಿ ಕೊಟ್ಟಿದೆ. ಡಬಲ್ ಎಲಿಮಿನೇಷನ್ ಬಗ್ಗೆ ಸೂಚನೆ ಕೊಟ್ಟಿದ್ದಾರೆ ಬಿಗ್ ಬಾಸ್. ಕಿಚ್ಚನ ಅನುಪಸ್ಥಿತಿಯಲ್ಲಿ ಈ ಹಿಂದಿನ ಸೀಸನ್‌ನಲ್ಲಿಯೂ ಕೂಡ ಎಲಿಮಿನೇಷನ್ ನಡೆದಿತ್ತು. ಈಗಲೂ ಎಲಿಮಿನೇಷನ್ ನಡೆಯುತ್ತಾ ಕಾದುನೋಡಬೇಕಿದೆ. ಈ ವಾರ ಯಾರಿಗೆ ಆಟ ಅಂತ್ಯ ಆಗುತ್ತೆ ಸದ್ಯದ ಟ್ವಿಸ್ಟ್.‌